Document ID: 31995R2427

ΚΑΝΟΝΙΣΜΟΣ (ΕΚ) αριθ. 2427/95 ΤΗΣ ΕΠΙΤΡΟΠΗΣ της 16ης Οκτωβρίου 1995 για την τροποποίηση του κανονισμού (ΕΚ) αριθ. 1921/95 περί των λεπτομερειών εφαρμογής του καθεστώτος των πιστοποιητικών εισαγωγής στον τομέα των μεταποιημένων προϊόντων με βάση τα οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 2314/95 της Επιτροπής (2), και ιδίως το άρθρο 9 παράγραφος 2,
Εκτιμώντας:
ότι ο κανονισμός (ΕΚ) αριθ. 1921/95 της Επιτροπής, της 3ης Αυγούστου 1995 σχετικά με τις λεπτομέρειες εφαρμογής του καθεστώτος των πιστοποιητικών εισαγωγής στον τομέα των μεταποιημένων προϊόντων με βάση τα οπωροκηπευτικά και για την κατάργηση των κανονισμών (ΕΟΚ) αριθ. 2405/89 και (ΕΟΚ) αριθ. 3518/86 (3), έχει καθορίσει στο παράρτημά του τον κατάλογο των προϊόντων για τα οποία απαιτείται πιστοποιητικό εισαγωγής καθώς και τα ποσά της εγγυήσεως 7 ότι η παρουσίαση που έχει επιλεγεί για τον καθορισμό του εν λόγω παραρτήματος μπορεί να θεωρηθεί αμφίβολη 7 ότι πρέπει συνεπώς να τροποποιηθεί προκειμένου να διαφαίνεται σαφώς από την διατύπωση, ο κωδικός ΣΟ και το ποσό της εγγυήσεως κάθε προϊόντος για το οποίο απαιτούνται πιστοποιητικά εισαγωγής 7 ότι πρέπει επίσης να διορθωθούν ορισμένοι κωδικοί ΣΟ του άρθρου 6 του κανονισμού (ΕΚ) αριθ. 1921/95 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1921/95 τροποποιείται ως εξής:
1. Στο άρθρο 6, η παράγραφος 1 αντικαθίσταται από το ακόλουθο κείμενο:
«1. Όταν πρόκειται:
- για ροδάκινα, βερίκοκα και αχλάδια που υπάγονται στον κωδικό ΣΟ ex 2008 και - για χυμούς κερασιών που υπάγονται στον κωδικό ΣΟ ex 2009 80,
ο αιτών μπορεί να αναγράφει στους κωδικούς ΣΟ στη θέση 16 της αιτήσεως του πιστοποιητικού εισαγωγής και ιδίως τους ακόλουθους κωδικούς ΣΟ:
2008 40 51 και 2008 40 59 ή 2008 40 71 και 2008 40 79 ή 2008 50 61 και 2008 50 69 ή 2008 50 71 και 2008 50 79 ή 2008 70 61 και 2008 70 69 ή 2008 70 71 και 2008 70 79 ή ex 2009 80 35 και ex 2009 80 38 ή 2009 80 71, ex 2009 80 86, 2009 80 89 και ex 2009 80 96.
Οι κωδικοί που αναγράφονται στην αίτηση περιλαμβάνονται στο πιστοποιητικό εισαγωγής».
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Οκτωβρίου 1995.

Labels: 3
17